# Argenton (Vasadés)

Argenton (Argenton en francés) es ua comuna occitana de Vasadés, en Gasconha, situada dens lo departament d'Òut e Garona e la region de Navèra Aquitània, ancianament d'Aquitània.

## Geografia
### Perimètre deu territòri

Comunas confrontantas de Argenton :
| Garin | Boglon | |
| Romestanh | | Lo Gresèth e Cavanhan |
| Rufiac | Pocinhac | |

## Toponimia
### Argenton

La prononciacion es [arʒeŋ'tuŋ]. Las fòrmas ancianas son : Argento (feudum de ~), en latin, en 1263, Argenten, en latin, en 1263, Argentem, en latin, en 1289 e en 1305. Segon Dauzat, lo nom ven de argant, « argent » e (a perpaus d' Argenton-sur-Creuse) de magos, au sens de « mercat ». Negre, citat per Bénédicte Boyrie-Fénié, e B. Boyrie-Fénié era-medisha accèptan l'explicacion; per Dòna Boyrie-Fénié, lo tèma seré lo « cognomen » gallés Arganto e lo segond element pòt estar lo gallés magos o lo sufixe latin -one; au revèrs, Jacques Astor, citat tanben per Bénédicte Boyrie-Fénié, pensava a un nom de persona Argantius, que conven pas (auré donat *Argençon, o meilèu *Argançon). Bénédicte Boyrie-Fénié trebola un pauc son discors en evocant una influéncia deu riu Argenton suu toponime : cau causir enter son explicacion, que supausa implicitament que lo riu deu son nom au vilatge, e un manlèu au nom deu riu. Mès tot es pas dit sus la question, que la basa sia un nom de persona o lo mot qu'a lo sens d'« argent ». Arganton (en gallés « argent », cf. latin argentum) o un nom d'òme Arganto, dab sufixe, mian regularament a *Arganton e pas a Argenton; se lo nom es gallés a l'origina, cau supausar ua substitucion o una atraccion per son correspondent latin, probablament quan lo gallés èra enqüèra comprés; o alavetz lo nom èra entèirament latin, basat sus argentum o sus un nom de persona qu'en deriva. Dens las fòrmas ancianas, lo -o de Argento, en 1263, es pas un sufixe; mès que pensar, a perpaus deu sufixe, de las fòrmas estranhas Argenten, Argentem ? La finala -m de la segonda seré un argument per -magos, mès lo vocalisme de la tresena sillaba embarrassa.

### Figuès

Figuès (Higuèirs ?), anciana parròpia (mès son annèxa Bachac es dens Rufiac). Lo nom poiré representar l'aubre (lo higuèir) au plurau, donc dab ua valor collectiva, mès carré aver fòrmas ancianas.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març de 2001 | 2026 | Raymond Girardi | PCF | agricultor, president de la CC deus Tuquets e Lanas de Gasconha dempui 2001, conselhèir generau (22 mars 1998-2015), conselhèir departementau dempui 2015 |
| junh de 1995 | 2001 | Jean-Marie Claudin | | |
| | 1995 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton de Boglon; es adara deu canton des Forêts de Gascogne (en francés), donc de las Seuvas/Ahorèsts /deus Bòscs de Gasconha.

## Demografia

modificar « persona »  v · d · m 
Evolucion demografica Populacion comunala actuala (2013): 328, totala: 333 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 609 | 550 | 554 | 632 | 612 | 666 | 677 | 625 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 628 | 585 | 589 | 597 | 574 | 552 | 519 | 507 | 476 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 504 | 467 | 471 | 387 | 390 | 428 | 432 | 425 | 352 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 350 | 307 | 298 | 258 | 269 | 268 | 264 | 284 | 304 312 |
| 2009 | 2010 |
| 324 331 | 335 342 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 1793, la municipalitat èra Bouglon, Argenton, Cavagnan et Guerin, donc Boglon, Argenton, Cavanhan e Garin.
* En 2018 la populacion èra de 320 abitants e la densitat èra de 26,36 ab/km²

## Véser tanben

* Comunas d'Òut e Garona

## Nòtas

* ↑ http://gallica.bnf.fr/ark:/12148/bpt6k9616679v/f157.item.zoom p. 143
* 1 2 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 50
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 26
* Portau de Gasconha